་ཝཾ་གི།
བསྟོད་དབྱངས་ཉམས་བརྒྱས་སྒེག་པ་སྒྲོགས། ༡༩༡ །
283

བསྟོད་ཚོགས་ཀྱི་སྐོར།

བྱེད་པོས་བྲིས་འདྲའི་རིན་ཆེན་གྱི།།
འཇའ་སྤྲིན་ལྷ་རྫས་ཆར་འབེབས་པས།།
ཉི་འོད་སྟོང་འབར་ནོར་བུའི་ཏོག།
གློག་འགྱུའི་སྣང་བར་སྒྲིབ་ལ་བརྩོན། ༡༩༢ །
ཨུད་པལ་པུཎྜ་རཱི་ཀ་སོགས།།
རིན་ཆེན་མེ་ཏོག་འཁྲིགས་པ་ན།།
གོས་བཟང་དུ་མའི་རྒྱན་བཀོད་པ།།
རྒྱལ་མཚན་མཛེས་པའི་ཡིད་བཞིན་ནོར། ༡༩༣ །
གྲུབ་པ་ལྷ་དང་རིག་འཛིན་དང༌།།
བདུད་དང་ཚངས་དབང་ཅོད་པན་ལ།།
ཞབས་སྟེགས་བཀོད་པའི་པད་དཀར་འཆང༌།།
སྙིང་རྗེའི་རོལ་པས་རྩེ་བ་དེས། ༡༩༤ །
འགྲོ་བའི་བསམ་པ་ཇི་ལྟ་བར།།
རྟོག་པ་མེད་པར་དབུགས་དབྱུང་བའི།།
ཐེག་མཆོག་ཀ་ལ་པིང་ཀའི་གླུས།།
ངལ་བས་སྟེགས་དེ་དབུགས་འབྱིན་མཛད། ༡༩༥ །
དེར་ནི་ནོར་བུས་བགྲུངས་པའི་མཚོར།།
ངང་པའི་རྒྱལ་པོ་དགའ་བ་ལྟར།།
284

རྨད་དུ་བྱུང་བའི་སློབ་དཔོན་ཆེན་པོ་ཟླ་བའི་ཞབས་ཀྱི་རྟོགས་པ་བརྗོད་པ་དབྱངས་ཀྱི་ཡན་ལག་བརྒྱ་ལྡན།

རྣམ་པ་མེད་པའི་སྒྱུ་ཐབས་ཀྱང༌།།
རྣམ་བཅས་གཉིས་སྣང་ཟོལ་གྱི་བརྩེ། ༡༩༦ །
བསམ་གཏན་དུལ་བའི་བཞོན་པ་འདིས་ཞོན་ཏེ།།
འཁོར་བར་དབེན་པ་ཐར་པ་ཞི་བའི་གྲོང༌།།
མྱ་ངན་མེད་པའི་མེ་ཏོག་དགའ་ཚལ་དེར།།
སྐྱེ་ལ་བག་ཡོད་བསྐུལ་བའི་སླད་དུ་རྒྱུ། ༡༩༧ །
ལག་པས་སྣོད་བཞིན་ཆུ་གཏེར་ཆེན་པོ་ལ།།
བཟུང་བ་གོམས་པའི་དེད་དཔོན་གཞན་པ་དེས།།
གཞན་དོན་རིན་ཆེན་སྒྲུབ་ཕྱིར་ཡང་ནས་ཡང༌།།
འཁོར་བའི་རྒྱ་མཚོར་སྤྲོ་བའི་ཚུལ་གྱིས་ཞུགས། ༡༩༨ །
དེ་ཚེ་རྒྱལ་རིགས་རིན་ཆེན་གྲགས་པའི་འོད།།
བསླབ་པའི་དྲི་མས་མོག་པོར་གྱུར་པ་དེ།།
སྤྲིང་ཡིག་གསར་པས་བྱི་དོར་མཛད་པ་ཡང༌།།
བག་མེད་གྱུར་ལ་རྔ་སྒྲའི་དཔལ་ཡོན་བཟུང་། ༡༩༩ །
དུས་སུ་ལྷགས་པས་པདྨའི་ཁ་བྱེ་ཞིང༌།།
དུས་ཀྱིས་ཁུ་བྱུག་བུ་མོས་མགྲིན་གླུ་ལེན།།
བསྐལ་མང་བྱེ་བར་བསྒྲུབས་པའི་ཕྲིན་ལས་ཀྱང༌།།
དུས་ལས་མི་ཡོལ་དུས་ཀྱི་རླབས་དང་མཚུངས། ༢༠༠ །
285

བསྟོད་ཚོགས་ཀྱི་སྐོར།

ས་སྟེང་དགེ་བའི་ཆུ་རླུང་ཇི་སྙེད་པ།།
འགྲོ་འོང་རྙོགས་པ་ཀུན་ཞི་བདུད་རྩིའི་གཏེར།།
ལུས་ཅན་ཐར་པའི་སྲོག་འཚོ་མཁས་རྣམས་ཀྱིས།།
སྙན་ཚིག་ཆུན་པོས་དབྱངས་དེར་ཕྱག་བགྱིའོ། ༢༠༡ །
ཐོག་....སངས་རྒྱས་ མཐའ་དབུས་བྲལ་ལྟུན་གྲུབ་ཞི།།
དཔེ་མེད་རང་གིས་རྣམ་མཁྱེན་བརྙེས།།
ལམ་སྟོན་ནུས་པས་རང་གཞན་གྱི།།
དོན་མཛད་ཁྱོད་ལ་ཕྱག་འཚལ་ལོ། ༢༠༢ །
དག་....ཆོས་ གསལ་གཉེན་པོའི་ལམ་མཐར་ཕྱིན།།
བརྟག་པར་མི་ནུས་ངེས་ཚིག་དང༌།།
གཉིས་མེད་གཉིས་སུ་རྟོག་པ་ལས།
རྣམ་གྲོལ་ཁྱོད་ལ་ཕྱག་འཚལ་ལོ། ༢༠༣ །
དྲི་....ཚོགས་ མེད་རང་བཞིན་འོད་གསལ་ཉིད།།
སེམས་ཅན་ཀུན་ལ་རྗེས་ཞུགས་པ།།
མཐོང་བའི་ཡེ་ཤེས་ཆགས་ཐོགས་ཀྱི།།
སྒྲིབ་བྲལ་ཁྱོད་ལ་ཕྱག་འཚལ་ལོ། ༢༠༤ །
286

རྨད་དུ་བྱུང་བའི་སློབ་དཔོན་ཆེན་པོ་ཟླ་བའི་ཞབས་ཀྱི་རྟོགས་པ་བརྗོད་པ་དབྱངས་ཀྱི་ཡན་ལག་བརྒྱ་ལྡན།

རིགས་....ཁམས་ དང་རང་བཞིན་ཆོས་སྐུའི་ཁམས།།
གནས་སྐབས་གསུམ་དུ་གཙང་བདག་བདེ།།
རྟག་པར་བསྟན་ནས་སྐྱོན་ལྔ་པོ།།
སྤོང་མཛད་ཁྱོད་ལ་ཕྱག་འཚལ་ལོ། ༢༠༥ །
དག་....བྱང་ཆུབ་ ཐོབ་བྲལ་དང་དོན་གཉིས་རྟེན།།
ཟབ་ཅིང་རྒྱ་ཆེ་བདག་ཉིད་ཆེ།།
ཤེས་གསུམ་ལས་འདས་བསམ་ཡས་ཡུལ།།
དབང་བརྙེས་ཁྱོད་ལ་ཕྱག་འཚལ་ལོ། ༢༠༦ །
འཇིག་རྟེན་འཇིག་རྟེན་ལས་འདས་པས།།
དབྱེར་མེད་བྲལ་དང་སྨིན་པ་ཡི།།
རྒྱུ་འབྲས་རྟོགས་ནས་སྟོན་པ་ལ།།
མི་བསྙེངས་ཁྱོད་ལ་ཕྱག་འཚལ་ལོ། ༢༠༧ །
ཐུགས་.... ཕྲིན་ལས་ གསུང་སྐུ་ཡི་གསང་བ་སོགས།།
ཁྱབ་བདག་རྟག་ཏུ་ལྷུན་...ཡོན་ཏན་ གྲུབ་པ།།
ཆོས་དཀར་སྨན་ལྗོངས་བསྐྱེད་པའི་ས།།
རྟོག་མེད་ཁྱོད་ལ་ཕྱག་འཚལ་ལོ། ༢༠༨ །
287

བསྟོད་ཚོགས་ཀྱི་སྐོར།

གང་དུ་འཕགས་པའི་ཤེས་པ་ནི།།
རྗེའི་ཡེ་ཤེས་སྟོབས་བསྐྱེད་པས།།
ཡེ་ཤེས་མདུད་པ་ཆེན་པོ་བསལ།།
འདུ་ཤེས་འཆིང་བ་ཡོངས་སུ་བཅད། ༢༠༩ །
དེ་ཡིས་འགྲོ་ལ་དུས་གསུམ་དུ།།
བྱང་ཆུབ་དམ་པ་བདུད་རྩིའི་རླུང༌།།
ཐུན་མོང་སྤྱད་པར་ཕབ་པ་ཡི།།
མི་མཆོག་བླ་མེད་དེ་ལ་འདུད། ༢༡༠ །
སྙན་དངགས་ཆུན་པོ་གསར་པ་དབྱངས་ཅན་
རྣ་རྒྱན་བསྔགས་འོས་ཚལ་ལས་བླང༌།།
དེ་ཡི་སྤྱོད་བཟང་ཆུ་རྒྱུན་འཇིག་རྟེན་
འདའ་བར་འབབ་པའི་འཇུག་ངོགས་ན།།
ལྗོན་པ་བཞིན་དུ་ཡོན་ཏན་བྱེ་བ་
རྫོགས་བྱེད་འཁྲི་ཤིང་ཅན།།
ཟླ་བས་བཟུང་བའི་གྲུ་འཛིན་
ཚལ་གྱི་པདྨ་དཀར་པོ་ཉིད་གྱུར་ཅིག ༢༡༡ །
288

རྨད་དུ་བྱུང་བའི་སློབ་དཔོན་ཆེན་པོ་ཟླ་བའི་ཞབས་ཀྱི་རྟོགས་པ་བརྗོད་པ་དབྱངས་ཀྱི་ཡན་ལག་བརྒྱ་ལྡན།

པདྨའི་སྤྱན་རས་ཡངས་པས་པདྨོ་ཅན་གྱི་ས་གཞི་ལ།།
སྤྲོ་དང་ལྷན་ཅིག་ཆོས་སྙན་སྣང་བ
ལུང་བསྟན་སར་བཟུང་སྟེ།།
ཆོས་དབྱིངས་ཀུན་ཏུ་གྲགས་པའི་
རྔ་སྒྲ་སྨོན་ལམ་མཐར་སོན་པ།།
སེམས་ཀྱི་དེ་ཉིད་འགྲོ་ཁམས་
རྒྱ་མཚོས་རྟག་ཏུ་མཐོང་བར་ཤོག ༢༡༢ །
རྣམ་ཐར་སྒྲོན་མེའི་སྣང་བ་ལ།།
དད་དང་དཔྱོད་དང་ལི་རང་པས།།
སྒྲིབ་པའི་རྡུལ་ནི་རབ་སྤངས་ཏེ།།
འཁོར་བ་ཡུན་རིང་སྣང་བར་འགྱུར། ༢༡༣ །
འཕགས་པའི་རྣམ་ཐར་པདྨ་གཞོན་ནུའི་ནགས་ཀླུང་འཐུག་པོ་བར་མེད་པ་
ཞིག་ན། ཕྲེང་བརྒྱུད་མཁན་པོ་ཡང་བསྟར་བ་ལ་མངོན་དུ་ཕྱོགས་པའི་མཐུན་དཔེ་
རིག་སྟེ། བྱང་ཆུབ་སེམས་དཔའི་སྤྱོད་པ་ལ་ཤིན་ཏུ་འདུན་པས་འགྲོ་ཞིང་ནགས་ཀྱི་རི་
དྭགས་དང་ཕན་ཚུན་དུ་ཚུལ་མཚུངས་པ་བློ་གྲོས་མཐའ་ཡས་གྱིས་མེ་ཏོག་རྒྱས་པའི་
དུས་འཕགས་པའི་བྱིན་གྱིས་བརླབས་པ་ན། མེ་ཏོག་ཆུང་ངུ་ཞིག་དད་པས་བླངས་ཏེ་
ཐོས་པ་ཅན་གྱི་རྣ་རྒྱན་དུ་བསྟར་བའོ། །སརྦ་དཱཀ་ལྱཱ་ཎཾ་བྷ་བནྟུ།
ཤུ་བྷཾ།
289

བསྟོད་ཚོགས་ཀྱི་སྐོར།

སླད་ནས་
ཤུ་བྷཾ། ཤློ་ཀ་ང་བརྒྱད་ཡན་ཆད་སྔ་མོ་བརྩམས་ནས་འཕྲོས་སྙོམ་ལས་སུ་ཡུན་རིང་ལུས་པར།
ཡེ་ཝཾ་ཐར་རྩེ་མཆོག་སྤྲུལ་མཁྱེན་རྟོགས་དབང་ཕྱུག་བཀས་བསྐུལ་རྗེས་སུ་དྲན་ཏེ་འཕྲོ་མཐུད་པའོ། །
སརྦ་མངྒ་ལཾ།། །
༈ ཨེ་མ་ཧོ།
རབ་འབྱམས་རྒྱལ་བའི་སྤྱི་གཟུགས་པདྨ་འབྱུང༌།།
ཐུབ་དབང་གཉིས་པ་མཁན་ཆེན་ཞི་བ་འཚོ།།
ཆོས་སྐྱོང་རྒྱལ་པོ་ཁྲི་སྲོང་ལྡེའུ་བཙན་ལ།།
གུས་པས་ཕྱག་འཚལ་སྙིང་ནས་གསོལ་བ་འདེབས།།
གངས་ཅན་ལྗོངས་སུ་ཐུབ་བསྟན་ཉིན་མོར་བྱེད།།
ཐོག་མར་འདྲེན་མཛད་ཆོས་རྒྱལ་མེས་དབོན་གྱི།།
ངོ་མཚར་ཕྱག་རྗེས་ཆོས་འཁོར་རྣམ་པ་གསུམ།།
རྟེན་དང་བརྟེན་པར་བཅས་ལ་གསོལ་བ་འདེ་
ང་མཁན་སློབ་ཆོས་གསུམ་ཞལ་འཛོམ་སྟེ།།
འཛམ་གླིང་རྒྱན་གྱུར་སྤྲུལ་པའི་གཞལ་མེད་ཁང༌།།
བསམ་ཡས་མི་འགྱུར་ལྟུན་གྲུབ་གཙུག་ལག་ཁང༌།།
ས་གསུམ་སྙན་པར་གྲགས་ལ་གསོལ་བ་འདེབས།།
290

རྨད་དུ་བྱུང་བའི་སློབ་དཔོན་ཆེན་པོ་ཟླ་བའི་ཞབས་ཀྱི་རྟོགས་པ་བརྗོད་པ་དབྱངས་ཀྱི་ཡན་ལག་བརྒྱ་ལྡན།

འདུལ་བར་གཙུག་ལག་མདོ་སྡེར་ཞིང་ཁམས་ཚུལ།།
མངོན་པ་ལྟར་ན་སྣོད་བཅུད་གཅིག་ཏུ་གྲུབ།།
སྔགས་ཀྱི་ལུགས་སུ་དཀྱིལ་འཁོར་ཆེན་པོར་རྫོགས།།
ངོ་མཚར་འགྲན་ཟླ་བྲལ་ལ་གསོལ་བ་འདེབས།།
དབུ་རྩེ་རིམ་གསུམ་ལུགས་གསུམ་བཀོད་པ་ཅན།།
བསྐོར་ཁང་འཁོར་ས་ལྷོ་བྱང་ནུབ་ཀྱི་མཛོད།།
རི་དབང་ལྟུན་པོར་ཉི་ཟླས་བརྒྱན་པའི་ཚུལ།།
ཡཀྴ་ལྟག་འོག་བཅས་ལ་གསོལ་བ་འདེབས།།
འཇམ་དཔལ་གླིང་དང་ཨཱརྻ་པ་ལོའི་གླིང༌།།
དགའ་ལྡན་བྱམས་པ་གླིང་དང་བྱང་ཆུབ་ཏུ།།
སེམས་བསྐྱེད་གླིང་སྟེ་གླིང་ཆེན་བཞི་ཡི་ཚུལ།།
ཕྱོགས་བཞིར་བཞུགས་པ་རྣམས་ལ་གསོལ་བ་འདེབས།།
རྣམ་དག་ཁྲིམས་ཁང་བརྡ་སྦྱོར་ཚང་མང་གླིང༌།།
བདུད་འདུལ་སྔགས་པ་སྒྲ་སྒྱུར་རྒྱ་གར་གླིང༌།།
ལུང་བསྟན་བཻཙ་མི་གཡོ་བསམ་གཏན་གླིང༌།།
རིན་ཆེན་སྣ་ཚོགས་བེེ་ཧར་དཀོར་མཛོད་བཅས།།
གླིང་ཕྲན་བརྒྱད་དང་བཀའ་རྟགས་མཆོད་རྟེན་བཞི།།
ཁམས་གསུམ་ཟངས་ཁང་བུ་ཚལ་གསེར་ཁང་གླིང༌།།
291

བསྟོད་ཚོགས་ཀྱི་སྐོར།

དགེ་རྒྱས་ལྷ་ཁང་ཇོ་མོ་གླིང་གསུམ་དང༌།།
དེར་བཞུགས་དཀོན་མཆོག་རྣམས་ལ་གསོལ་བ་འདེབས།།
འཕགས་བོད་མཁས་གྲུབ་བསམ་ཡས་བྱོན་པའི་གནས།།
གདོ་རྒྱུད་བསྟན་བཅོས་བསམ་ཡས་བསྒྱུར་བའི་གནས།།
ཉན་བཤད་སྒོམ་སྒྲུབ་བསམ་ཡས་མཛད་པའི་གནས།།
ཆོག་དོན་དང་མཐུན་ལ་གསོལ་བ་འདེབས།།
ཡེ་ཤེས་སེམས་དཔའི་དཀྱིལ་འཁོར་དངོས་སུ་བཞུགས།།
ཁྱད་འཕགས་རིང་བསྲེལ་རྣམ་བཞིས་ཕྱུར་བུར་གཏམས།།
གཏེར་ཆེན་གཏེར་ཕྲན་བསམ་མི་ཁྱབ་པའི་མཛོད།།
ལྷ་མིའི་མཆོད་གནས་མཆོག་ལ་གསོལ་བ་འདེབས།།
བརྒྱུད་གསུམ་རིག་འཛིན་བླ་མའི་བྱིན་རླབས་འཐིབས།།
ཡི་དམ་ཞི་ཁྲོ་རབ་འབྱམས་དངོས་གྲུབ་སྟེར།།
གནས་གསུམ་མཁའ་འགྲོ་ཚོགས་ཀྱི་འདུ་བར་སྤྱོད།།
ཆོས་སྲུང་མཐུ་རྩལ་ལྡན་ལ་གསོལ་བ་འདེབས།།
མཇལ་ཚད་ངན་སོང་གསུམ་གྱི་སྐྱེ་སྒོ་གཅོད།།
དད་པས་ཐོས་ཚད་བྱང་ཆུབ་ས་བོན་ཐེབས།།
ཚོགས་བསགས་ཐར་པའི་ལམ་ལས་ཕྱིར་མི་ལྡོག།
འབྲེལ་ཚད་དོན་དང་ལྡན་ལ་གསོལ་བ་འདེབས།།
292

རྨད་དུ་བྱུང་བའི་སློབ་དཔོན་ཆེན་པོ་ཟླ་བའི་ཞབས་ཀྱི་རྟོགས་པ་བརྗོད་པ་དབྱངས་ཀྱི་ཡན་ལག་བརྒྱ་ལྡན།

འཇིག་རྟེན་གསུམ་གྱི་བསོད་ནམས་ཞིང་གྱུར་པ།།
ས་ཅན་ཕན་བདེའི་འབྱུང་གནས་རྟེན་གྱི་མཆོག།
འབྱུང་བཞི་སོགས་ཀྱིས་ནམ་ཡང་འཇིག་མེད་པར།།
བསྐལ་བརྒྱར་རྟག་བརྟན་ཆེན་པོར་བཞུགས་གསོལ་འདེབས།།
དད་མོས་གསོལ་བ་བཏབ་པའི་བྱིན་རླབས་ཀྱིས།།
མི་མཐུན་ཀུན་ཞི་མཐུན་རྐྱེན་ལེགས་ཚོགས་རྒྱས།།
སྒྲིབ་གཉིས་བྱང་ཞིང་ཚོགས་གཉིས་ཡོངས་སུ་རྫོགས།།
དོན་གཉིས་ལྷུན་གྲུབ་སངས་རྒྱས་མྱུར་ཐོབ་ཤོག།
ཅེས་པའང་དཔལ་བསམ་ཡས་ཆོས་འཁོར་ཆེན་པོའི་ཞབས་ཏོག་ཕུལ་དུ་ཕྱིན་པའི་སྡེ་པ་པདྨ་དར་
རྒྱས་ནས་ཆེད་དུ་བསྐུལ་ངོར་ཀུ་སཱ་ལི་བློ་གྲོས་མཐའ་ཡས་ཀྱིས་དཔལ་དེ་བཱི་ཀོ་ཊིའི་སྒྲུབ་གནས་སུ་བགྱིས་པ་དགེ་
ལེགས་འཕེལ།།
༈ ཨེ་མ་ཧོ།
མཁའ་ཁྱབ་མཁའ་ཡི་ཡེ་ཤེས་རོལ་པ་ལས།།
དག་པའི་ཞིང་གི་གནས་མཆོག་རབ་ཏུ་འབྱམས།།
འོག་མིན་གསང་ཆེན་རོལ་པའི་དུར་ཁྲོད་ཀྱི།
ཞིང་སྐུའི་བཀོད་པ་རྒྱ་མཚོ་ལ་གསོལ་བ་འདེབས།།
293

བསྟོད་ཚོགས་ཀྱི་སྐོར།

དྲག་པོ་འཇིགས་བྱེད་དང་ནི་དུས་མཚན་གྱིས།།
བདག་ཏུ་བཟུང་བའི་གནས་ཡུལ་སུམ་ཅུ་གཉིས།།
ཧེ་རུ་ཀ་དཔལ་ཡབ་ཡུམ་རྡོ་རྗེའི་གར།།
དག་སྣང་ཁྱབ་བརྡལ་ཆེན་པོ་ལ་གསོལ་བ་འདེབས།།
རྒྱལ་བས་ལུང་བསྟན་དེ་བི་ཀོ་ཊའི་ཡུལ།།
བོད་སྐྱོང་ལྷན་སྐྱེས་བསྟི་བ་གྲུབ་པའི་ཁྱིམ།།
ཉེ་བའི་འཐུང་གཅོད་རང་བྱུང་ཙཱ་རི་ཏྲ།།
རྣམ་རོལ་འདུ་བའི་སྤྲིན་ཆེན་ལ་གསོལ་བ་འདེབས།།
གནས་དེར་བཞུགས་པའི་རྩ་གསུམ་ལྷ་ཚོགས་དང༌།།
ཁྱད་པར་དཔལ་ལྡན་འཁོར་ལོ་སྡོམ་པ་ཆེ།།
རྣལ་འབྱོར་མ་དང་དཔའ་བོའི་འཁོར་ཚོགས་བཅས།
དྲུག་ཅུ་རྩ་བཞིའི་དཀྱིལ་འཁོར་ལ་གསོལ་བ་འདེབས།།
གྲུབ་པའི་རིག་པ་འཛིན་དང་མཁའ་འགྲོ་མ།།
རྡོ་རྗེ་མཱ་ཧཱ་ཀཱ་ལ་སེང་གེའི་གདོང༌།།
བཅུ་གསུམ་ལྷ་ཡི་འཁོར་ལོ་གཙོར་གྱུར་པའི།།
བཀའ་སྡོད་དམ་ཅན་རྒྱ་མཚོ་ལ་གསོལ་བ་འདེབས།།
294

རྨད་དུ་བྱུང་བའི་སློབ་དཔོན་ཆེན་པོ་ཟླ་བའི་ཞབས་ཀྱི་རྟོགས་པ་བརྗོད་པ་དབྱངས་ཀྱི་ཡན་ལག་བརྒྱ་ལྡན།

མཆོག་གི་གནས་སུ་བསྟི་བའི་གཟུགས་ཅན་དང༌།།
གཟུགས་མེད་ཐམས་ཅད་བདེ་སྟོང་རྡོ་རྗེའི་སྐུར།།
གདོད་ནས་གྲུབ་པ་ཡིན་ལ་ཡིན་བཞིན་དུ།།
སྣང་སྲིད་དག་པ་རབ་འབྱམས་ལ་གསོལ་བ་འདེབས།།
ཀྱེ་མ་རྩ་གསུམ་ལྟ་རབ་འབྱམས།།
ཁྱད་པར་བཀའ་བརྒྱུད་བླ་མའི་ཚོགས།།
བྱིན་རླབས་དམ་བཅའ་དེང་འདིར་བསྐུལ།།
བདག་རྒྱུད་སྲིད་གྲོལ་དངོས་གྲུབ་སྩོལ།།
ཞེས་མོས་གུས་ཀྱི་གདེང་དང་ལྡན་པའི་ངང་ནས་སྣང་གྲགས་རིག་གསུམལྷ་སྔགས་ཆོས་སྐུའི་རོལ་པར་
ཤེས་པས། ཨོཾ་ཧྲཱིཿཧ་ཧ་ཧཱུྃ་ཧཱུྃ་ཕཊཿ ཞེས་ཅི་ནུས་བཟླ།
དེ་ལྟར་གསོལ་བ་བཏབ་པའི་བྱིན་རླབས་ཀྱིས།།
གནས་སྐབས་འགལ་རྐྱེན་མཐའ་དག་ཞི་བ་དང༌།།
ཚེ་དང་བསོད་ནམས་དཔལ་འབྱོར་སྙན་གྲགས་སོགས།།
ཆོས་མཐུན་ལེགས་ཚོགས་ཡར་ཟླ་ལྟར་རྒྱས་ཤོག།
ཐོག་མེད་ནས་བསགས་སྡིག་སྒྲིབ་ཀུན་ཞི་ཞིང་།།
བསོད་ནམས་ཡེ་ཤེས་ཚོགས་ཆེན་རབ་རྫོགས་ཏེ།།
རྩ་གསུམ་ལྷ་ཡི་བྱིན་རླབས་རྒྱུད་ལ་འཇུག།
དབང་དོན་རྟོགས་པ་མཐར་ཐུག་སྐྱེ་བར་ཤོག
295

བསྟོད་ཚོགས་ཀྱི་སྐོར།

སྐྱེ་བ་འདིའམ་བར་དོའི་གནས་སྐབས་སུ།།
མཁའ་སྤྱོད་རིག་པ་འཛིན་པའི་གྲལ་ཞུགས་ནས།།
རྣམ་སྨིན་རྒྱ་གྲོལ་ཡེ་ཤེས་སྐུ་བརྙེས་ཏེ།།
ཟུང་འཇུག་རྡོ་རྗེ་འཆང་ཆེན་འགྲུབ་གྱུར་ཅིག།
ཅེས་པ་འདིའང་དགེ་སློང་ཀརྨ་ལེགས་པའི་ངོར་ཀར་བརྒྱུད་ཀྱི་བཙུན་པ་ཡོན་ཏན་རྒྱ་མཚོས་སྒར་ཆེན་